Η Ζούγκλα του Μαυροπίνακα

Η Ζούγκλα του Μαυροπίνακα () είναι κινηματογραφική ταινία αμερικανικής παραγωγής (1955) σε σκηνοθεσία Ρίτσαρντ Μπρουκς , με υπόθεση η οποία αποτέλεσε πρότυπο για δεκάδες παρόμοια έργα , τα οποία ακολούθησαν. Ένα ακόμη αξιοσημείωτο στοιχείο είναι το τραγούδι των τίτλων της ταινίας (Rock Around the Clock), που αναδείχθηκε σε «σήμα κατατεθέν» του μουσικού είδους ροκ εντ ρολ. Στην ταινία, η οποία βασίζεται σε νουβέλα του Έβαν Χάντερ  περιγράφεται ο αγώνας ενός δασκάλου να επιβάλλει την τάξη στην αίθουσα διδασκαλίας, απέναντι σε μία ομάδα ατίθασων νεαρών εφήβων που κινούνται στο όριο της εγκληματικής συμπεριφοράς. Στο βασικό ρόλο ήταν ο Γκλεν Φορντ, ενώ το κινηματογραφικό τους ντεμπούτο πραγματοποίησαν σε αυτήν, ο Σίντνεϊ Πουατιέ και ο Βικ Μόροου. Στην ταινία συμπρωταγωνιστούν, μεταξύ άλλων και οι Λουί Καλχέρν, Ανν Φράνσις, Μάργκαρετ Χέις, Τζον Χόιτ, Εμίλ Μάγερ και άλλοι.

Πρόκειται για μια ταινία-σταθμό, που μεταξύ άλλων εισήγαγε και στην Ελλάδα το ροκ εντ ρολ με την προβολή της το 1956.

Παραπομπές 

Ταινίες του 1955
Αμερικανικές ταινίες
Αγγλόφωνες ταινίες
Αμερικανικές δραματικές ταινίες
Ταινίες παραγωγής Metro-Goldwyn-Mayer
Ταινίες βασισμένες σε αμερικανικά μυθιστορήματα
Ταινίες τοποθετημένες στην Νέα Υόρκη (πολιτεία)